turjo4nis/wikipedia-bn-dump-20250701 huggingface dataset:
ইয়াংশান বন্দর

ইয়াংশান বন্দর, আনুষ্ঠানিকভাবে ইয়াংশান গভীর-জলের বন্দর হল গণচিনের সাংহাই শহরের দক্ষিণে হাংচৌ উপসাগরে অবস্থিত কন্টেইনার জাহাজের জন্য একটি গভীর-জলের বন্দর। বন্দরটি সাংহাইয়ের ফুতুং নিউ এরিয়ার সাথে তুংহাই সেতু দ্বারা সংযুক্ত এবং এটি সাংহাই বন্দরের অংশ গঠন করে, বৃহত্তর ও ক্ষুদ্র ইয়াংশান দ্বীপ দুটি পৃথকভাবে চচিয়াং প্রদেশের শেংসি কাউন্টির অংশ হিসাবে পরিচালিত হয়।

ইয়াংশান বন্দর নির্মাণ করা হয়, তীরবর্তী অগভীর সমুদ্র সত্ত্বেও সাংহাই বন্দরের প্রসারের ঘটাতে। বন্দরে ১৫ মিটার (৪৯ ফুট) পর্যন্ত গভীরতা সম্পন্ন বার্থ নির্মিত হয় এবং বার্থসমূহ বর্তমান সময়ের বৃহত্তম কন্টেইনার জাহাজসমূহ পরিচালনা করতে সক্ষম। বন্দরটি চৌশান দ্বীপপুঞ্জের অংশ বৃহত্তর ও ক্ষুদ্র ইয়াংশান দ্বীপে ভূমি পুনরুদ্ধারের মাধ্যমে নির্মিত হয়। বন্দরটি ২০১৯ সালে ৪৩.৩৫ মিলিয়ন টিইইউ কন্টেইনার পরিচালনা করে এবং ২০১৫ সালে ৩৬.৫৪ মিলিয়ন টিইইউ কন্টেইনার পরিচালনা করে, যা ২০১৪ সালে থেকে ৩.৫% বেশি। কন্টেইনার পরিচালনার পরিমাণ ২০১৩ সালে ৩৩.৬ মিলিয়ন টিইইউ ছিল। বন্দরটি মেরিটাইম সামুদ্রিক সিল্ক রোডের অংশ।

নির্মাণ পর্যায়গুলি 
২০০০ থেকে ২০০১ সালে, বন্দর নির্মাণের চারটি পর্যায়ে প্রথম পর্যায়টির নির্মাণের সিদ্ধান্ত নেওয়া হয়। প্রথম দুইটি পর্যায়ে মোট ৩ কিলোমিটার (১.৯ মাইল) দীর্ঘ জেটি বরাবর ৯ টি বার্থ নির্মাণের সিদ্ধান্ত গ্রহণ করা হয়। প্রথম পর্যায়টি বার্ষিক ২২ মিলিয়ন কন্টেইনার পরিচালনার সক্ষমতার সাথে ২০০৪ সালে খোলা হয় এবং এই পর্যায়ে ১০ টি শাখা ক্রেন অন্তর্ভুক্ত হয়। দ্বিতীয় পর্যায় ২০০৬ সালে ডিসেম্বর মাসে খোলা হয় এবং এটি ১৫ টি শাখা ক্রেন সঙ্গে ৭২ হেক্টর (১৮০ একর) জমি নিয়ে গঠিত হয়। তৃতীয় পর্যায়টি ২০১০ সালে সাতটি বার্থের সাথে সম্পন্ন হয়। চতুর্থ পর্যায়ের নির্মাণ শেষে বন্দরের বার্ষিক সক্ষমতা ৪ মিলিয়ন টিইইউ বৃদ্ধি পায়।

২০ বছর ধরে বন্দর নির্মাণের আনুমানিক মোট খরচ $১২ বিলিয়ন। বন্দরটি ৩০ টি বার্থের সাথে বার্ষিক ১৫ মিলিয়ন টিইইউ কন্টেইনার পরিচালনা করতে সক্ষম।

চিত্রশাল

তথ্যসূত্র

বহিঃসংযোগ 

 বন্দর সম্পর্কে একটি পর্ব ন্যাশনাল জিওগ্রাফিক: মেগাস্ট্রাকচারস

চীনের বন্দর
ইন্দোনেশিয়া–তিউনিসিয়া সম্পর্ক

ইন্দোনেশিয়া-তিউনিসিয়া সম্পর্ক, ইন্দোনেশিয়া এবং তিউনিসিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের সম্পর্ক আরব বসন্ত এর সময়ের পর থেকে গুরুত্বপূর্ণ। কারণ সেই আন্দোলনের সময়, তিউনিসিয়া, ইন্দোনেশিয়াকে একটি মুসলিম সংখ্যাগরিষ্ঠ গণতান্ত্রিক দেশ হিসেবে উল্লেখ করে এবং দাবি করে যে মুসলিম অধ্যুষিত দেশেও গণতন্ত্র সম্ভব। অপর দিকে, ইন্দোনেশিয়াও তিউনিসিয়ার এই দাবিকে সমর্থন করে এবং তিউনিসিয়ার গণতান্ত্রিক পদ্ধতিতে রুপান্তরের জন্য সক্ষমতা বৃদ্ধির উপর জোর দেয়। এছাড়াও ইন্দোনেশিয়া, তিউনিসিয়াকে এই ব্যাপারে সহায়তা করার আগ্রহ ব্যাক্ত করে।
পরবর্তীতে ইন্দোনেশিয়া, তিউনিসিয়াকে, বিশ্বের কোন দেশের গণতান্ত্রিক পন্থায় রুপান্তরের উজ্জ্বল দৃষ্টান্ত হিসেবে উল্লেখ করে।
১৯৫০ এর দশকে দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও সেই সময় তিউনিসিয়া কোন স্বাধীন রাষ্ট্র ছিল না এবং তারা ফ্রান্স এর অধীন একটি অঞ্চল ছিল। সে সময়, ইন্দোনেশিয়া, ফ্রান্সের নিকট থেকে তিউনিসিয়ার স্বাধীনতার জন্য সমর্থন দেয়। তিউনিসিয়ার রাজধানী তিউনিস এ ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় তিউনিসিয়ার একটি স্থায়ী দূতাবাস রয়েছে।

ইন্দোনেশিয়া এবং তিউনিসিয়া, উভয় দেশই অর্গানাইজেশন অব ইসলামিক কোঅপারেশন (ওআইসি) এবং জোট-নিরপেক্ষ আন্দোলন (ন্যাম) এর মত আন্তর্জাতিক এবং বহুমাত্রিক সংস্থার সদস্য।

ইতিহাস 
তিউনিসিয়ার স্বাধীনতার পূর্বেই ইন্দোনেশিয়া এবং তিউনিসিয়া এর মধ্যে কূটনৈতিক সম্পর্ক স্থাপিত হয়। তিউনিসিয়া ১৯৫৬ সালে ফ্রান্স এর কাছ থেকে স্বাধীনতা লাভ করে। কিন্তু এর পূর্বেই তিউনিসিয়া-ইন্দোনেশিয়া সম্পর্ক প্রতিষ্ঠিত হয়।

১৯৫১ সালে তিউনিসিয়ার স্বাধীনতাযোদ্ধা হাবিব বোরগুইবা জাকার্তা সফরে আসেন। এরপর তার অনুরোধে, ১৯৫২ সালে ইন্দোনেশিয়ায় তিউনিসিয়ার স্বাধীনতার জন্য, জাকার্তায় তিউনিসিয়ার স্বাধীনতার প্রতিনিধির একটি অফিস খোলা হয়। এই অফিসের লক্ষ্য ছিল, ফ্রান্সের কাছ থেকে, তিউনিসিয়ার স্বাধীনতার ব্যাপারে এশিয়ার দেশগুলোর সমর্থন আদায়।

বাণিজ্য এবং বিনিয়োগ 
ইন্দোনেশিয়ান সেন্ট্রাল স্ট্যাটিস্টিকস এজেন্সির রিপোর্ট অনুযায়ী, ২০১১ সালে, ইন্দোনেশিয়া এবং তিউনিসিয়ার মধ্যকার দ্বিপাক্ষিক বাণিজ্যের পরিমাণ ছিল ১০০ মিলিয়ন (১০ কোটি) মার্কিন ডলার। এই ক্ষেত্রে বাণিজ্য ভারসাম্য ব্যাপকভাবে ইন্দোনেশিয়ার পক্ষে ছিল। তিউনিসিয়ায় ইন্দোনেশিয়ার রপ্তানি আয়ের পরিমাণ ছিল ৮৪.৭৭ মিলিয়ন (৮.৪৭৭ কোটি) মার্কিন ডলার।
তিউনিসিয়ায়, ইন্দোনেশিয়ার প্রধান রপ্তানি পণ্যগুলো হল, লুব্রিকেন্ট তেল, বাদ্যযন্ত্র, রাবার, কাগজ, প্লাস্টিক, আসবাবপত্র, জুতা, কফি, মশলা প্রভৃতি। অপরদিকে, ইন্দোনেশিয়ায়, তিউনিসিয়ার প্রধান রপ্তানি পণ্য হল; খেজুর, কমলা, সার, খণিজ ফসফেট, কাঁচ, প্লাস্টিক, জলপাইয়ের তেল প্রভৃতি।

তথ্যসূত্র

বহিঃসংযোগ 
 ইন্দোনেশিয়া দূতাবাস, তিউনিস, তিউনিসিয়া 

 
ইন্দোনেশিয়ার দ্বিপাক্ষিক সম্পর্ক
তিউনিসিয়ার দ্বিপাক্ষিক সম্পর্ক
ডিম মাখন

ডিম মাখন (, ) হচ্ছে মাখন এবং কাটা শক্ত সিদ্ধ ডিমের মিশ্রণ। এটা এস্তোনীয় রন্ধনশৈলী এবং ফিনীয় রন্ধনশৈলীর একটা সবচেয়ে জনপ্রিয় স্প্রেডস (ছড়ানোযোগ্য খাবার)।

ফিনল্যান্ডে, ডিম মাখনকে সাধারণত কারেলিয়ান মাংসের বড়ার উপর ছড়িয়ে পরিবেশন করা হয়। এস্তোনিয়ায়, ডিম মাখন এবং লেইব (কৃষ্ণাভ রাই ব্রেড) ঐতিহ্যগতভাবে ইস্টার সানডের ভোজের সময় পরিবেশনের জন্য রাখা হয়।

আরো দেখুন
 মাখন খাবারের তালিকা
 মাংসের বড়ার তালিকা
 ছড়ানোযোগ্য খাবারের তালিকা

তথ্যসূত্র

বহিঃসংযোগ

মাখন
ফিনল্যান্ডীয় রন্ধনশৈলী
এস্তোনীয় রন্ধনশৈলী
ডিমের পদ
মাখন সমন্বিত খাদ্য
ছড়ানোযোগ্য খাদ্য
চিউচৌ বন্দর (চুহাই)

চিউচৌ বন্দর বা চুহাই বন্দর চীনের কুয়াংতুং প্রদেশের চুচিয়াং নদীর মোহনায় অবস্থিত পশ্চিমাঞ্চলীয় জেলা-স্তরের শহর চুহাইয়ের বন্দর। চুহাই বন্দরটি সাতটি প্রধান বন্দর এলাকা নিয়ে গঠিত: কাওলান, ওয়ানশান, চিউচৌ, শিয়াংচৌ, থাংচিয়া, হোংওয়ান এবং তৌমেন। প্রধান এলাকা দুইটি  হল চুহাই নগরীর পূর্ব দিকে অবস্থিত চিউচৌ বন্দর এলাকা এবং পশ্চিমে অবস্থিত কাওলান বন্দর এলাকা। ২০১২ সালের হিসাব অনুযায়ী বন্দরে ১৩১ টি বার্থ ও ১২৬টি উৎপাদন বার্থ ছিল, যাদের মধ্যে ১৭ টি গভীর পানির বার্থ (১০,০০০ ডিডব্লিউটি-এর চেয়ে বেশি)।

২০১২ সালে বন্দর দিয়ে চালানকৃত মালামালের ওজন ছিল ৭ কোটি ১৮.৭ লক্ষ টন। এই পরিমাণ ২০১৩ সালে ১০ কোটি টন অতিক্রম করে।

চিউচিয়াং বন্দর এলাকাতে একটি  মালামালের বাক্স বা কনটেইনার টার্মিনাল এবং চীনের মূল ভূখণ্ডের শেনচেন নগরী ও হংকংয়ের সাথে চুহাইকে সংযোগকারী উচ্চগতির ফেরিগুলির জন্য একটি টার্মিনাল রয়েছে। চুচিয়াং নদীর পশ্চিমে অবস্থিত বিভিন্ন শহর যেমন চিয়াংমেন এবং শুনতে-র সাথে বন্দরের সংযোগ স্থাপনকারী নিয়মিত কোচ পরিষেবার সুবিধাবিশিষ্ট একটি পরিবহন কেন্দ্রে পরিণত হচ্ছে।

ইতিহাস এবং ভূগোলপাত্ত 
চুহাই ইন্টারন্যাশনাল কনটেইনার টার্মিনাল (জিজুউ), জিআইটিটি (জে), হংকং থেকে ৩৬ নটিক্যাল মাইল (৬৭ কিলোমিটার) এবং কুয়াংতুং প্রদেশের পার্ল নদী ডেল্টা (পিআরডি) এর পশ্চিমাঞ্চলীয় চুহাই শহরে অবস্থিত। , ১৯৯৩ সালে কাজ শুরু। কনটেইনার এবং কনটেইনার পণ্যসম্ভার হ্যান্ডলিং পরিষেবা প্রদান, জেডআইসিটি (জে) পাঁচটি মাল্টি-পারফরমেন্স ব্যাথ পরিচালনা করে।

২০০৭ সালের ১০ জুলাই হংকং আন্তর্জাতিক বিমানবন্দরে জিয়াহুউ পোর্ট ও স্কাইপিয়ারের মধ্যে একটি নতুন ফেরি সার্ভিস চালু করা হয়। নতুন সেবা প্রতি দিনে দুই খেয়া যাত্রা হবে এবং ১,৩০০ যাত্রী বহন করতে পারে। ফেরিগুলো জুনেওহো থেকে সকাল ৯ টা ৩০ টা এবং ৩ টা৩০ মিনিটে যাত্রা করবে এবং প্রতিদিন ১১ টা ১৫ টা এবং ৫ টায় বিমানবন্দর ছাড়বে। ৫০ মিনিটের সার্ভিসেসের ফ্রিকোয়েন্সি প্রতি সপ্তাহে ৩ টা গ্রীন গ্লাস সিলিং করে এবং ২০০৮ সালের জানুয়ারি দ্বারা প্রতিদিন যাত্রী সংখ্যা বৃদ্ধি পাচ্ছে।<ref>{{ওয়েব উদ্ধৃতি |শিরোনাম=New HK-Zhuhai ferry service starts

তথ্যসূত্র

চীনের বন্দর
সম্রাট হানজেই

,যিনি সম্রাট হানশো নামেও পরিচিত ছিলেন, হলেন জাপানের ১৮ তম সম্রাট, প্রথাগত বংশানুক্রমের ক্রম অনুসারে।
এই সম্রাটের জীবন বা রাজত্বের কোনো নির্দিষ্ট তারিখ পাওয়া যায় নি।তবে ধারণা করা হয়ে থাকে তিনি ৪০৬ থেকে ৪১০ খৃস্টাব্দ পর্যন্ত রাজত্ব করেন।

কিংবদন্তি উপাখ্যান
ইতিহাসবিদরা হানজেইকে ৫ম শতকের একজন কিংবদন্তি সম্রাট হিসাবে মনে করেন।  
তবে সম্রাট কিনমেই এর রাজত্ব ( – 571 AD),যিনি জাপানের ২৯ তম সম্রাট, হল প্রথম উদাহরণ যার জন্য আধুনিক ইতিহাস নির্ভরযোগ্য তারিখ প্রদান করতে সক্ষম হয়েছে। যদিও প্রথমদিকের সম্রাটদের প্রথাগতভাবে গৃহীত নাম এবং তারিখ গুলো প্রথাগত বলে বিবেচিত হয় নি,কেবল মাত্র ইয়ামাতো রাজবংশের ৫০তম শাসক সম্রাট কানমু (৭৩৭-৮০৬)এর আগ পর্যন্ত।

হানজেই ছিলেন সম্রাট নিনতোকু এবং ইওয়ানোহিমে এর সন্তান। তিনি সম্রাট রিচুর ভাই ছিলেন,আর তাঁর ক্ষমতারোহণ রিচুর দুই পুত্রকে টপকিয়ে ঘটেছিল। আর কোনো তথ্য পাওয়া যায় নি।

হানজেইর পদবী তেন্নো হবার কথা নয়,কারণ বেশিরভাগ ইতিহাসবিদ মনে করেন এই পদবীটি সম্রাট তেনমু ও সম্রাজ্ঞী জিতোর রাজত্বের পূর্বে ছিল না। বরং এটি সম্ভবত সুমেরামিকোতো বা আমেনোশিতা শিরোশিমেসু ওকিমি (治天下大王) ছিল,যার অর্থ স্বর্গের অধীনের সর্বত্র রাজত্বকারী মহারাজ। অথবা,হানজেই হয়ত (ヤマト大王/大君) বা ইয়ামাতোর মহান রাজা নামে অভিহিত হতেন।

নিহঙ্গি তথ্যাদি অনুসারে সম্রাটের আমলে দেশে শান্তি বজায় ছিল। 

কোজিকি তে প্রাপ্ত হানজেই এর বিবরণ বেশ প্রবল ছিল, কারণ তাঁকে নয় ফুটের চেয়েও বেশি লম্বা এবং বিশাল আকৃতির সবগুলো সমান দাঁতের অধিকারী বলা হয়। বলা হয়ে থাকে তিনি কাওয়াচি(বর্তমানের মাতসুবারা,ওসাকা)তে অবস্থিত তাজিহিতে শিবাগাকি রাজপ্রাসাদ থেকে শাসন করতেন। বলা হয়ে থাকে তিনি তাঁর প্রাসাদেই শান্তিপূর্ণ ভাবে মারা যান ।

হানজেই এর সমাধির প্রকৃত অবস্থান জানা যায় নি।  
এই সম্রাটকে প্রথাগতভাবে সাকাই,ওসাকা তে অবস্থিত স্মরণিকা শিন্তো মন্দিরে (মিসাসাগি)তে পূজা করা হয়।

ইম্পেরিয়াল হাউজহোল্ড এজেন্সি সাকাইতে  কে হানজেই এর অফিসিয়াল স্মৃতিঘর হিসাবে চিহ্নিত করে । তারা এর আনুষ্ঠানিক নাম দেয় .

পত্নীগণ এবং সন্তানাদি 
সম্রাজ্ঞী: সুনোহিমে (津野媛),উয়াকে নো ওমি কোগোতো এর কন্যা (大宅臣木事)

রাজকুমারী কাইহিমে(香火姫皇女)
রাজকুমারী তুবুরাহিমে(円皇女)

ওতোহিমে(弟媛), সুনোহিমের ছোট বোন 
রাজকন্যা তাকারাহিমে (財皇女)
রাজপুত্র তাকাবে (高部皇子)

আরো দেখুন
 জাপানের সম্রাটগণ
 জাপানের সম্রাটগণের তালিকা
 সাম্রাজ্যিক কাল্ট
 ওয়া এর পঞ্চরাজা

টীকা

উল্লেখ
 Aston, William George. (1896).  Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  
 Brown, Delmer M. and Ichirō Ishida, eds. (1979).  Gukanshō: The Future and the Past. Berkeley: University of California Press. ;  
 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. 
 Titsingh, Isaac. (1834). Nihon Ōdai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  
 Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. ;  

 
 

Japanese emperors
People of Kofun-period Japan
5th-century monarchs in Asia
5th-century Japanese monarchs
জাপানের সম্রাট
কাতার–মেক্সিকো সম্পর্ক

কাতার-মেক্সিকো সম্পর্ক, কাতার এবং মেক্সিকো এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭০ এর দশকে এই দুই দেশের মধ্যে কূটনৈতিক সম্পর্ক স্থাপিত হয়। মেক্সিকোর রাজধানী মেক্সিকো সিটিতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহায় মেক্সিকোর একটি স্থায়ী দূতাবাস রয়েছে।

ইতিহাস 

১৯৭৫ সালের ৩০ জুন, কাতার এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। এর আগে ১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। কূটনৈতিক সম্পর্ক স্থাপনের পর থেকে, দুই দেশের সম্পর্ক বিভিন্ন আন্তর্জাতিক সংস্থা যেমন; জাতিসংঘ এর মাধ্যমে কার্যকরী ছিল। তবে সাম্প্রতিক সময়ে এই দুই দেশ নিজেদের মধ্যকার সম্পর্ক উন্নয়ন এবং দৃঢ়ীকরণে আগ্রহী হয়েছে। দেশদুটি নিজেদের মধ্যকার সমন্বয় বৃদ্ধি করেছে। ২০১৪ সালে, মেক্সিকো সিটিতে, কাতার তাদের দূতাবাস চালু করে। খুব দ্রুতই মেক্সিকোও, দোহায় তাদের দূতাবাস চালু করে। ২০১৫ সালে, মেক্সিকো, তাদের এই দূতাবাস চালু করে।

২০১৫ সালের নভেম্বর মাসে, কাতারের আমির শেখ তামিম বিন হামাদ আল-থানি, এক রাষ্ট্রীয় সফরে মেক্সিকো যান।  কাতারি আমিরের এই সফরের সময়, দুই দেশের মধ্যে কয়েকটি চুক্তি এবং সমঝোতা স্মারক সাক্ষরিত হয়। সেগুলোর মাঝে উল্লেখযোগ্য হল, দুই দেশের মধ্যে সরাসরি বিমান চলাচলের সুবিধা চালু, সংস্কৃতি এবং শিল্পের পারস্পরিক বিনিময়, শক্তি খাতে সমন্বয় বৃদ্ধি প্রভৃতি।

২০১৬ সালের জানুয়ারি মাসে, মেক্সিকোর রাষ্ট্রপতি এনরিকে পেনা নিয়েতো, এক রাষ্ট্রীয় সফরে কাতারে যান।

তার এ সফরের সময় দুই দেশ বেশ কয়েকটি চুক্তি সাক্ষর করে। চুক্তিগুলোর মাঝে উল্লেখযোগ্য হল; শিক্ষা, বিজ্ঞান, সম্প্রদায়ের উন্নয়ন শিল্প ও সাংস্কৃতিক ক্ষেত্রে সমন্বয়, মেক্সিকো এবং কাতারের সংবাদ সংস্থাগুলোর মাঝে সমন্বয় প্রভৃতি। এছাড়াও কাতারে অনুষ্ঠেয় ২০২২ ফিফা বিশ্বকাপকে সামনে রেখে, ক্রীড়া এবং বিপণন উভয় ক্ষেত্রেই মেক্সিকোর বিভিন্ন প্রতিষ্ঠানের কাজ করার বিষয়েও চুক্তি সাক্ষরিত হয়।

বাণিজ্য 
২০১৫ সালে, দুই দেশের মধ্যকার সর্বমোট দ্বিপাক্ষিক বাণিজ্যের পরিমাণ ছিল ১৫৮.৫ মিলিয়ন (১৫.৮৫ কোটি) মার্কিন ডলার
কাতারে মেক্সিকোর প্রধান রপ্তানি পণ্য গুলো হল; ট্রাক, যানবাহন এবং রেফ্রিজারেটর।
অপরদিকে মেক্সিকোতে কাতারের প্রধান রপ্তানি পণ্য হল, প্রাকৃতিক গ্যাস এবং অ্যালুমিনিয়াম পণ্য। বৈশ্বিকভাবে, বিভিন্ন দেশের মধ্যে কাতার, মেক্সিকোর ৬১ তম বৃহত্তম ব্যবসায়িক অংশীদার। অপরদিকে একইভাবে, মেক্সিকো, কাতারের ২৮ তম বৃহত্তম ব্যবসায়িক অংশীদার।

তথ্যসূত্র 

 
কাতারের দ্বিপাক্ষিক সম্পর্ক
মেক্সিকোর দ্বিপাক্ষিক সম্পর্ক
হংকংয়ের ভূগোল

হংকংয়ের ভূগোল বলতে হংকংয়ের অবস্থান, আয়তন, পরিবেশ, প্রতিবেশ সংক্রান্ত বিস্তারিত বিবরণকে বুঝানো হয়। হংকংয়ের ভূগোল আলোচনায় প্রাথমিকভাবে হংকংয়ের তিনটি অঞ্চলের ভূগোল নিয়ে আলোচনা করা হয়; এগুলো হলো: হংকং দ্বীপ, কওলুন উপদ্বীপ এবং নতুন অঞ্চল।

হংকংয়ের মোট আয়তন ১১০৮ বর্গকিলোমিটার। হংকংয়ের চতুর্পাশের জলভাগের আয়তন প্রায় ১৮৩০ বর্গকিলোমিটার। হংকংয়ের মূল মহাদেশীয় অংশটি দুইটি অঞ্চল নিয়ে গঠিত। একটি হল কাউলুন  নামের পৌর এলাকা। আরেকটি হল নতুন অঞ্চল নামের একটি বৃহৎ এলাকার  অংশবিশেষ, যে অংশটি ১৮৯৮ হংকংয়ের  অধীনে আসে। নতুন অঞ্চলের সাথে লানথাউ দ্বীপ বা থাই ইউয়ে দ্বীপটিকেও হংকংয়ের কাছে দিয়ে দেওয়া হয়; এটি হংকংয়ের অধীনস্থ বৃহত্তম দ্বীপ। কাওলুন অংশের তীরে ভিক্টোরিয়া পোতাশ্রয় নামের একটি সুরক্ষিত গভীর জলের পোতাশ্রয় আছে। কাউলুনের মুখোমুখি ও পোতাশ্রয়ের অপর তীরে, হংকং দ্বীপের উত্তর প্রান্তে হংকং নগরীটি অবস্থিত। হংকং নগরীতে বিশেষ প্রশাসনিক অঞ্চলের সরকারী কার্যালয়গুলি ও প্রধান বাণিজ্যিক এলাকাটি অবস্থিত, যার নাম "সেন্ট্রাল"।

হংকং বিশেষ প্রশাসনিক অঞ্চলটি আয়তনে ক্ষুদ্র হলেও এর ভূপ্রকৃতি বৈচিত্র্যময় ও রুক্ষ। অঞ্চলটি মূলত কিছু ভাঁজ পর্বতের সমন্বয়ে গঠিত। এখানে ২০টিরও বেশি পাহাড়ি চূড়া আছে যাদের উচ্চতা ৫০০ মিটারেরও বেশি। সবচেয়ে উঁচু পর্বতটির নাম থাই মাও শেন, যার  উচ্চতা ৯৫৭ মিটার। রুক্ষ ভূমিরূপের কারণে সমতল ভূমি বিরল এবং ১৫ শতাংশেরও কম জমিতে মনুষ্য কর্মকাণ্ড করা সম্ভব হয়েছে। ১৯শ শতকের মধ্যভাগ থেকে সমুদ্র থেকে ভূমি পুনর্দখল প্রকল্প শুরু হয় এবং এটিই শহরের আয়তন বৃদ্ধির প্রধান উপায়। বিশেষত কাওলুন ও হংকং দ্বীপের উপকূলেই এই ভূমি পুনর্দখল প্রক্রিয়াটি সম্পন্ন করা হয় এবং এর ফলে এই দুইয়ের মধ্যকার দূরত্ব হ্রাস পাচ্ছে। হংকংয়ের উল্লেখযোগ্য নদী একটিই, যার নাম শাম ছুন। ছোট এই নদীটি চীনের কুয়াংতুং প্রদেশের সাথে হংকংয়ের সীমান্ত গঠন করেছে। বাকী সমস্ত জলধারা ক্ষীণ পাহাড়ি ঝর্ণাধারা ধরনের। ফলে হংকংয়ে সুপেয় পানির সরবরাহ যথেষ্ট নয়। শতকরা ৮০ ভাগ খাবার পানি কুয়াংতুং থেকে আসে।

হংকংয়ের জলবায়ু উপক্রান্তীয় ও মৌসুমী বায়ু দ্বারা প্রভাবিত। এখানকার শীতকালগুলি শীতল ও শুষ্ক এবং গ্রীষ্মকালগুলি গরম ও আর্দ্র। মে থেকে সেপ্টেম্বর মাস বর্ষাকাল।

তথ্যসূত্র

বহিঃসংযোগ 
 Climate of Hong Kong
 The Lands Department of the Government of Hong Kong
 "Hong Kong in Figures 2006 Edition",
 "Hong Kong Map"
 Census and Statistics Department, HKSAR. February 2006.

হংকংয়ের ভূগোল
চীনের ভূগোল
পূর্ব এশিয়ার ভূগোল
আনন্দ মহিদল

আনন্দ মহিদল (; ২০ সেপ্টেম্বর ১৯২৫ – ৯ জুন ১৯৪৬), বা অষ্টম রামা শ্যামদেশের (থাইল্যান্ডের) চক্রী রাজবংশের অষ্টম রাজা ছিলেন। নয় বছর বয়সে সুইজারল্যান্ডে থাকাকালীন, মার্চ ১৯৩৫ সালে জাতীয় সমাবেশ তাকে রাজার স্বীকৃতি দেয়। তিনি ১৯৪৫ সালের ডিসেম্বরে থাইল্যান্ডে ফিরে যান, কিন্তু ছয় মাস পরে জুন ১৯৪৬ সালে তাকে গুলি করে হত্যা করা হয়। যদিও প্রথমে এটি একটি দুর্ঘটনা বলে মনে করা হতো, পরে মেডিকেল পরীক্ষকগণ তার মৃত্যু হত্যার কারণে হয়েছে বলে ধারণা করে এবং পরে তিনজন রাজকীয় ভৃত্যকে খুব অনিয়মিত বিচারের পর মৃত্যুদন্ড কার্যকর করা হয়। তার মৃত্যুর রহস্যময় পরিস্থিতি অনেক বিতর্কের বিষয় হয়ে উঠেছিল।

নাম 
আনন্দ মহিদল একটি থাই শব্দ। রাজা ভজিরাভুধ, তার কাকা, একতি তেলেগ্রামের মাধ্যমে ১৩ অক্টোবার ১৯২৫ সালে তাকে এই নাম দেন। তার নামের অর্থ "মহিদলের আনন্দ"(মহিদল তার পিতার নাম)। তার পূর্ণ নাম এবং শিরোনাম ছিল "মম চাও আনন্দ মাহিদল মাহিদল" ()। তার পুরো রাজকীয় নাম ছিল "ফ্রা বাট সোমদেট ফ্রা পোরামেনঠ্রা মহা আনন্দ মাহিদল ফ্রা আত্থামা রামথীবদীন্দ্র" (); বা "অষ্টম রামা"।

প্রাথমিক জীবন এবং শিক্ষা 
যুবরাজ আনন্দ মহিদল হেইডেলবার্গ, জার্মানিতে জন্মগ্রহণ করেন। তিনি সংখলার যুবরাজ মহিদল আদ্যুলাদেজ (রাজা চুলালংকরনএর পুত্র) এবং মম সাঙ্গুওয়ান (শেষ শিরোনাম সোমদেজ ফেরা শ্রী নন্দিন্দর বোরমরচচননানী) এর প্রথম পুত্র ছিলেন।

তিনি তার বাবা-মায়ের সঙ্গে প্যারিস, লোজান এবং তারপর ম্যাসাচুসেট্‌সতে যান।

যুবরাজ মহিদল আদ্যুলাদেজ হার্ভার্ড বিশ্ববিদ্যালয়ে চিকিৎসা সংক্রান্ত গবেষণা শেষ করার পর ১৯২৮ সালে থাইল্যান্ডে ফিরে আসেন। যুবরাজ মহিদল ১৯২৯ সালে ৩৭ বছর বয়সে মারা যান, যখন আনন্দ মহিদলের মাত্র চার বছর বয়স। তার বিধবা মাতা, তার পরিবারকে একাই গড়ে তুলেছিল।

যুবরাজ আনন্দ মহিদল সুইজারল্যান্ডে বেশির ভাগ যৌবন কাটান।

উত্তরাধিকারের পরিস্থিতি 
নতুন আপাতদৃষ্টিতে-গণতান্ত্রিক সরকারের সাথে রাজনৈতিক সংঘাতের পাশাপাশি স্বাস্থ্যের আবনতির কারণে ১৯৩৫ সালে রাজা প্রজাধীপক (সপ্তম রামা) রাজত্ব পরিত্যাগ করেন।

১৯৩৫ সালের ২ মার্চ, যুবরাজ আনন্দ মহিদলকে জাতীয় পরিষদ এবং থাই সরকার তার কাকা রাজা প্রজাধীপকএর উত্তরাধিকারী বলে মনে করে এবং তিনি রাজবংশের অষ্টম রাজা হিসেবে নির্বাচিত হন।

রাজত্ব 
নতুন রাজার মাত্র ৯ বছর বয়স ছিল এবং তারপর সুইজারল্যান্ডে অধ্যয়নরত ছিল, তাই জাতীয় পরিষদ তার প্রতিনিধিদের নিযুক্ত করে।

যুদ্ধোত্তর

মৃত্যু 
১৯৪৬ সালের ৯ জুন, গ্র্যান্ড প্যালেসের একটি আধুনিক আবাসিক প্রাসাদ - বোরমফিমান থ্রোন হলের শয়নকক্ষে, আনন্দ মহিদলকে গুলিবিদ্ধ অবস্থায় পাওয়া যায়। মাত্র চারদিন পরে তিনি সুইজারল্যান্ডের লোজান বিশ্ববিদ্যালয়ে তার ডক্টরেট ডিগ্রি সম্পন্ন করতে তিনি ফিরে যেতেন।

রাজা আনন্দকে শ্রদ্ধাঞ্জলি

শিরোনাম এবং শৈলী 

 ২০ সেপ্টেম্বর ১৯২৫ - ৭ নভেম্বর ১৯২৭: তাঁর শান্ত মহামান্য যুবরাজ আনন্দ মহিদল
 ৮ নভেম্বর ১৯২৭ - ২৮ ডিসেম্বর ১৯৩৫ : মাননীয় যুবরাজ আনন্দ মহিদল
 ২ মার্চ ১৯৩৫ - ৯ জুন ১৯৪৬: তার মহিমা রাজা আনন্দ মহিদল

পূর্বপুরুষ

তথ্যসূত্র 

১৯২৫-এ জন্ম
১৯৪৬-এ মৃত্যু
চক্রী রাজতন্ত্র
হার্ভার্ড বিশ্ববিদ্যালয়ের প্রাক্তন শিক্ষার্থী
মহীদল গৃহ
১৯৪৬-এ খুন
অমীমাংসিত মৃত্যু
২০শ শতাব্দীতে খুন হওয়া রাজশাসক
শেরিনা মুনাফ

শেরিনা মুনাফ (জন্ম: জুন ১১, ১৯৯০), হচ্ছেন ইন্দোনেশিয়া এর একজন অভিনেত্রী, পপ গায়িকা এবং গীতিকার। মাত্র ৯ বছর বয়সে, তিনি সফলভাবে তার আত্মপ্রকাশ অ্যালবাম, "আন্দাই আকু বেসার নন্তি" কে (যখন আমি বেড়ে উঠি) প্রকাশ করে। ২০০০ সালে, রিরি রিজা পরিচালিত "পিটুলাঙ্গান শেরিনাঃ (অনুবাদ: শেরিন্স অ্যাডভেঞ্চার)তে তিনি একটি গুরুত্বপূর্ণ ভূমিকা পালন করেছিলেন। তিনি তার কর্মজীবনের জন্য হ্যানয়তে ২০০১ এশিয়া প্যাসিফিক ফিল্ম ফেস্টিভালে "সর্বাধিক প্রতিভাশালী চরিত্রের শিল্পী" বিভাগে একটি বিশেষ পুরস্কার পান। ২০০১ সালে, তিনি ইউনিসেফ তহবিলের জন্য আইরিশ ছেলে ব্যান্ড ওয়েস্টলাইফ এর সাথে "আই হেভ এ ড্রিম" এর একটি কভার লিখেছেন। ফেব্রুয়ারি ২০১৩ এ, তিনি একজন বিচারক এবং কোচ হিসেবে দ্য ভয়েস এর ইন্দোনেশিয়ান সংস্করণ কাজ করেন।

জীবন এবং ক্যারিয়ার

সূচনা
সিন্না শেরিনা মুনাফ জুন ১১, ১৯৯০ এ জন্মগ্রহণ করেন, তিনি ত্রিয়াওয়ান মুনাফ এবং লুকি আরিয়েনের দ্বিতীয় সন্তান। যখন শিশু ছিল, তিনি পেইন্টিং এবং গান পছন্দ করতেন। সকল বাবা-মায়েরা চায় যে তাদের ছেলেমেয়েরা শিল্পী হয়ে, বিশেষত গায়ক হিসাবে দেখা স্বপ্ন প্রায়শই বাবা-মায়ের আর্থিক সহায়তার ক্ষমতার মাধ্যমেই আটকে যায়। শেরিনা একটি ছোট মেয়েটি হিসেবে একটি আশ্চর্যজনক প্রতিভা দেখিয়েছে। এই মেয়েটির জন্য একজন প্রতিভাবান বচ্চন গায়কের সমস্ত প্রতিষ্ঠান থাকা উচিত। ইন্দোনেশিয়ার সেরা কণ্ঠশিল্পী শিক্ষক জনাব এলফা সিজিওরিয়ার সহায়তায়, তিনি একই বয়সে গড় বাচ্চাদের চেয়ে উচ্চ কণ্ঠস্বর গড়ে তোলেন। তিনি স্মার্ট এবং তিনি মঞ্চে চমত্কারভাবে সঞ্চালন করেন। শেরিনা তাৎক্ষণিক শিশু গায়িকা প্রবণতা ভেঙে হাজির হওয়ার আগে, তার বাবা মা স্টুডিওতে তাদের সন্তানদের আনা এবং সামর্থ্য অনুযায়ী একটি প্রযোজক ভাড়া করতে পেরেছিল।

১৯৯৯ সালে, শেরিনা মুনাফ তার প্রথম অ্যালবাম "আন্দাই আকু বেসার নন্তি" (অনুবাদ: যখন আমি বেড়ে উঠি) তৈরি করেছিলেন। সেই মুহূর্তে, জনগণের উত্সাহ খুব বিশাল ছিল। অ্যালবাম বিক্রি জন্য প্ল্যাটিনাম রেকর্ড লাভ ২৫০,০০০ অনুলিপি করে। তার অ্যালবামটি সেরা চাইল্ড গান এবং চাইল্ড অ্যালবামের জন্য ইন্দোনেশিয়া মিউজিক অ্যাওয়ার্ডস পুরস্কার জিতেছে। তিনি জাকার্তা কারাওকে প্রতিযোগিতায় (১৯৯৭) এবং গায়িকা প্রতিযোগিতার (১৯৯৮) চ্যাম্পিয়ন হওয়ার পর থেকেই তার সাফল্য উপভোগ করেছিলেন।

২০০০ সালে, শেরিনা মুনাফ, তার বাবা ত্রিয়াওয়ান মুনাফ, মিরা লেসমানাকে নিয়ে একটি সিনেমা "পেটুলাঙ্গান শেরিনা" (অনুবাদ: শেরিনার অ্যাডভেঞ্চার) তৈরি করেন, যেখানে ক্লাসের এক সিনেমায় অভিনয় করেন। এটি একটি বড় সাফল্য ছিল।

তথ্যসূত্র

বহিঃসংযোগ
 
 

জীবিত ব্যক্তি
১৯৯০-এ জন্ম
ইন্দোনেশিয়ার ইংরেজি ভাষার সঙ্গীতশিল্পী
মিনাংকাবাউ ব্যক্তি
ইন্দোনেশীয় পপ সঙ্গীতশিল্পী
ফাতিন শিদকিয়া

ফাতিন শিদকিয়া লুবিস (জন্ম: ৩০ জুলাই, ১৯৯৬; এছাড়াও ফাতিন শিদকিয়া এবং ফাতিন নামে পরিচিত) হলেন ইন্দোনেশিয়ার একজন গায়িকা ও অভিনেত্রী, যিনি ২০১৩ সালের মে মাসে ইন্দোনেশীয় এক্স ফ্যাক্টরের প্রথম আসরের শিরোপা জয়লাভ করেছিলেন, তিনি রোসা দ্বারা প্রশিক্ষিত প্রথম দুই বিজয়ীর একজন ছিলেন। বর্তমানে তিনি এক্স ফ্যাক্টর ইন্দোনেশিয়ার অন্যতম সফল বিজয়ীদের মধ্যে একজন। তিনি রেকর্ড লেবেল সনি মিউজিক এন্টারটেইনমেন্ট ইন্দোনেশিয়ার সাথে সংযুক্ত রয়েছেন।

এক্স ফ্যাক্টর জয়লাভের পর, ফাতিন তার আকু মেমিলিহ সেতিয়া নামক একটি একক গান প্রকাশ করেছিলেন, যা আইটিউনস ইন্দোনেশিয়ার এক নম্বর গানে পরিণত হয়েছিল। অতঃপর ফাতিন ফর ইউ নামে তার প্রথম অ্যালবাম প্রকাশ করেছেন, যা ইন্দোনেশিয়ার আইটিউনস তালিকায় প্রথম স্থান অধিকার করার পাশাপাশি উক্ত বছরে ইন্দোনেশিয়ার সবচেয়ে সফল অ্যালবামগুলোর একটি ছিল। উক্ত অ্যালবামের বেশ কয়েকটি গান এএমআই পুরস্কারের ৮টি বিভাগে মনোনয়ন পেয়েছিল, যার মধ্যে তিনি সেরা অ্যালবাম, সেরা নবাগত শিল্পী এবং সেরা পপ নারী সোলার শিল্পীসহ ৫টি পুরস্কার জয়লাভ করেছিলেন। ফর ইউ এবং উক্ত অ্যালবামের ৬টি একক গান শুধুমাত্র ইন্দোনেশিয়ায় ৫,০০,০০০ কপি বিক্রিত হয়েছিল। ২০১২ সালের ডিসেম্বর মাসে ফাতিন দিয়া দিয়া দিয়া নামে তার দ্বিতীয় একক গান প্রকাশ করেছিলেন, যা ইন্দোনেশিয়ায় জনপ্রিয় গানের তালিকায় ১৬তম স্থান অধিকার করার পাশাপাশি জনপ্রিয় এপিএম পুরস্কারের সর্বাধিক জনপ্রিয় গান বিভাগে পুরস্কার জয়লাভ করেছিল।

২০১৬ সালের আগস্ট মাসে, ফাতিন বেশ কয়েকটি আন্তর্জাতিক পুরস্কার জয়লাভ করেছিলেন, যার মধ্যে জার্মানির হামবুর্গের বার্কলেকার্ড এরিনাতে অনুষ্ঠিত ডাফ বামা সঙ্গীত পুরস্কারের "শ্রেষ্ঠ এশীয় নবাগত নারী শিল্পী" বিভাগে পুরস্কার জয় অন্যতম। এছাড়াও ফাতিন উক্ত অনুষ্ঠানে ইংরেজি ভাষায় তার প্রথম গান "আরে" পরিবেশন করেছিলেন এবং তিনি প্রথম ইন্দোনেশীয় গায়িকা হিসেবে ডাফ বামা সঙ্গীত পুরস্কার জয়লাভ করেছিলেন।

প্রারম্ভিক জীবন
ফাতিন শিদকিয়া লুবিস ইন্দোনেশিয়ার জাকার্তার দক্ষিণ জাকার্তায় জন্মগ্রহণ করেছেন এবং সেখানেই বসবাস করেন। তিনি এসএমএ নেগ্রী ৯৭ জাকার্তার একজন শিক্ষার্থী ছিলেন। তিনি মাত্র দুই বছর বয়স থেকেই তার মায়ের কাছ থেকে গানের প্রশিক্ষণ গ্রহণ করা শুরু করেছিলেন।

তথ্যসূত্র

বহিঃসংযোগ
 অফিসিয়াল ফ্যানসাইট 
 
 

১৯৯৬-এ জন্ম
জীবিত ব্যক্তি
২১শ শতাব্দীর গায়িকা
জাকার্তার ব্যক্তি
ইন্দোনেশীয় মুসলিম
রোসা

রোসা রোসলাইনা শ্রী হান্দায়ানি, যিনি রোসা নামে পরিচিত, ইন্দোনেশিয়ার ভক্ত বা তাত্ত্বিক 'রোসা' মালয়েশিয়ায় (অক্টোবর ৯, ১৯৭৮ সালে সুমেদাং, পশ্চিম জাভা দ্বীপ, ইন্দোনেশিয়া এ জন্মগ্রহণকারী) "তি ওকা একেএ তেতেহ অচা" নামে পরিচিত, হচ্ছেন ইন্দোনেশিয়া এর একজন গায়িকা এবং ব্যবসায়ী। তিনি ইন্দোনেশিয়া এবং মালয় ভাষাভাষী দেশের সবচেয়ে জনপ্রিয় শিল্পীদের মধ্যে অন্যতম এবং অ্যালবাম বিক্রির উপর ভিত্তি করে সেরা বিক্রি ইন্দোনেশিয়ান শিল্পীর একটি, যা এই অঞ্চলের প্রায় ৫ মিলিয়ন কপি বিক্রি করেছে। তার দ্বিতীয় সংকলন অ্যালবাম, "দ্য বেস্ট অফ রোসা", ইন্দোনেশিয়ার সর্বকালের সেরা বিক্রি অ্যালবামের তালিকায় ১০ তম স্থান অর্জন করেছে।

ক্যারিয়ার
১৯৮৮ সালে তার প্রথম অ্যালবাম, "উন্টুক সাহাবাটুকু" মুক্তি পায়, তখন তিনি মাত্র ১০ বছর বয়সে গান গাওয়া শুরু করেন। এই শিশু অ্যালবামটি "ডিয়ান রেকর্ডস" দ্বারা উৎপাদিত হয়। যাইহোক, উক্ত অ্যালবাম মনোযোগ লাভ করতে ব্যর্থ হয়েছে।

রোসা এর খ্যাতি শুরু হয় যখন তিনি ১৯৯৬ সালে তার প্রথম প্রাপ্তবয়স্ক অ্যালবাম "নাডা নাডা সিন্টা" মুক্তি দেয়। তারপর, ২০০০ সালে "টেগার" দ্বারা অনুসরণ করে যা রোসা এর নাম ইন্দোনেশিয়ার সঙ্গীত দৃশ্যের মধ্যে আরো বিশিষ্ট পরিচিত। তিনি "সবচেয়ে প্রিয় মহিলা শিল্পী" এর জন্য একটি এমটিভি ইন্দোনেশিয়া পুরস্কার ২০০০ সালে জিতেছেন। রোসা অক্টোবর ২৬, ২০০০ সালে এশিয়ান মিউজিক ফেস্টিভ্যাল, "মাই লাভ ইন হ্যানয়", ভিয়েতনাম এ অভিনয় করেন।

রোসা ২০০২ সালের ফেব্রুয়ারি মাসে ইন্দোনেশিয়া বিশ্ববিদ্যালয়ের স্নাতক ও সামাজিক বিজ্ঞান বিভাগ থেকে স্নাতক ডিগ্রি লাভ করেন। একই বছরে তিনি অ্যালবাম "কিনি" মুক্তি দেন যা বল্লাদ গান দ্বারা প্রভাবিত ছিল। ইন্দোনেশিয়ান মিউজিক অ্যাওয়ার্ডস (এএমআই) ২০০২ এ তিনি "শ্রেষ্ঠ মহিলা একাকী শিল্পী" অর্জন করেছেন।

২০০৩ সালে, রোসা একটি নতুন গান, "মলম পর্তামা" সহ কিনির পুনঃপ্রতিষ্ঠা অ্যালবাম প্রকাশ করেন, যা মেলি গওসলো দ্বারা গঠিত। এই অ্যালবাম ২০০৪ সালে ডবল প্ল্যাটিনাম পেয়েছিল।

২০০৪ সালের শেষের দিকে রোসা ৯ টি প্রগতিশীল-পপ গানসহ অ্যালবাম "কেম্বলি" মুক্তি দেন। এই অ্যালবামটিতে হিট একক "আকু বুকান উটকুমু" এবং "পুডর" ছিল। এই অ্যালবাম শুধুমাত্র তিন মাসের জন্য প্ল্যাটিনাম প্রত্যয়িত করা হয়, এবং ছয় মাস পরে এই অ্যালবাম ডবল প্লাটিনাম পেয়েছিল। তার একক, "পুডার" মালয়েশিয়ায় বাণিজ্যিক সাফল্য লাভ করে। ২০০৩ সালের ২৩ শে মে মালয়েশিয়ায় "কেম্বলি" কে মুক্তি দেয়া হয়েছিল এবং রোসা তার অ্যালবামকে প্রচার করার জন্য প্ল্যানেট হলিউড, কুয়ালালামপুর, মালয়েশিয়ায় একটি শো অনুষ্ঠিত করেছিল।

ব্যবসা
রোসা ২০১১ সালে প্রথমবারের জন্য দেবা পরিবার কারাওকে খুললেন।

তথ্যসূত্র

বহিঃসংযোগ

 রোসা ফ্যানসাইট
 অফিসিয়াল ফ্যানপেজ
 

জীবিত ব্যক্তি
১৯৭৮-এ জন্ম
ইন্দোনেশিয়া বিশ্ববিদ্যালয়ের প্রাক্তন শিক্ষার্থী
ইন্দোনেশিয়ার ইংরেজি ভাষার সঙ্গীতশিল্পী
২০শ শতাব্দীর ইন্দোনেশীয় গায়িকা
২১শ শতাব্দীর ইন্দোনেশীয় গায়িকা
ইন্দোনেশীয় পপ সঙ্গীতশিল্পী
পশ্চিম জাভার সঙ্গীতজ্ঞ
সুদানি ব্যক্তি
ইন্দোনেশীয় চলচ্চিত্র অভিনেত্রী
ইন্দোনেশীয় টেলিভিশন অভিনেত্রী
ইউনিভার্সাল মিউজিক গ্রুপের শিল্পী
ইন্দোনেশীয় অভিনেত্রী